stanford-oval/wikipedia huggingface dataset:
Leonardo (sarjakuvahahmo)
Sarjakuva > IDW

Vuonna 2011 uudistetussa Turtles-sarjakuvissa Leonardo oli yksi neljästä koe-eläimestä Baxter Stockmanin johtamassa biotekniikka yhtiössä. Hän ja kolme muuta kilpkonnaa olivat tarkoituksena olla ensimmäiset supersotilas projektin kokeilut. He joutuivat ryöstettäväksi mönjän ohella. Tikku seurasi ryöstäjiä ja puri yhtä heistä naamaan, joka pudotti kilpikonnat sisältävän säkin kadulle. Paikalle saapunut kissa yritti viedä yhden heistä jonka Tikku onnistui pelastamaan. Pian kuitenkin ryöstäjät saapuivat hakemaan säkkiä, mutta Tikku onnistui raahaamaan sen hampaillaan viemäriin, jossa Leonardo ja muut kilpikonnat muuttuivat mönjän myötä eläin hybrideiksi. Kahdeksantoista kuukautta myöhemmin he ovat jatkaneet kadonneen veljensä etsintöjä. Leonardo ilmaisi olevansa erittäin päättäväinen löytääkseen veljensä Tikun käskiessä häntä löytämään Raphaelin. Sen sijaan Donatello ja Michelangelo ovat enemmän skeptisiä kadonnen veljen olemassaoloon. Leonardo löysi lopulta Raphaelin yhdessä muiden turlesien kanssa. Perhe oli koossa ja Tikku lahjoitti kaikille uuden väriset naamiot ja Leonardo sai itselleen sinisen värin. Myöhemmin Turtlesit kohtasivat Silppurin, joka oli siepannut Tikun saadakseen hänet heidän puolelleen. Tikku onnistui pakenemaan Turtlesien pelastettua hänet. Tikku selitti heille jälleensyntymisestä ja uskoi olevansa Hamato Yoshi entisessä elämässään. Hän antoi pojilleen tehtäväksi tappaa Silppuri, joka oli muinoin tappanut heidät. Leonardo poti myöhemmin syyllisyyttä, kun Slash hyökkäsi heidän kimppuunsa Donatellon esitellessä veljilleen heidän uutta piilopaikkaa. Michelangelo pelasti heidät aluksi Slashin kynsistä, mutta toisella kertaa Leonardo yritti puhua järkeä pedolle. Vahingon kautta Leonardo vahingossa vahingoitti Slashia miekallaan, joka putosi veteen ja huuhtoutui pois. Väliaikaisesti hänet oli vangittu ja aivopesty ja hänestä tuli jalkaklaanin toinen komentaja mutta myöhemmin vapautui.
Muissa medioissa > Animaatio > Turtles – mutanttikilpikonnat

Leonardon ensimmäinen animaatioversio syntyi vuoden 1987 Turtles – mutanttikilpikonnat -animaatiossa, jossa hänen alkuperäisenä ääninäyttelijänä toimi Cam Clarke ja suomeksi dubatuissa versiossa Tom Wentzel. Hän toimi Turtlesien johtajana ja oli yleensä erittäin vakava muihin nähden, eikä juurikaan kertoillut mitään vitsejä. Leonardo oli myös hyvin terävä-älyinen johtaja, kuten sarjakuvissa. Lukeminen ja mietiskely kuului Leonardon päivän rutiineihin, joista varsinkin lukeminen kuului hänen harrastuksiinsa.
Muissa medioissa > Animaatio > Teini-ikäiset mutanttininjakilpikonnat (2012)

Leonardo esiintyi vuoden 2012 Teini-ikäiset mutanttininjakilpikonnat -sarjassa tuttuun tapaan Turtles-nelikon johtajana, kun Tikku valitsi hänet pikaisen meditoinnin jälkeen. Leonardo käyttää aseinaan kahta katanaa ja wakizashia. Leonardo seuraa mielellään animaatiosarjoja Space Heroes, Super Robo Mecha Force Five!, Crognard the Barbarian ja Chris Bradford's 2 Ruff Krew. Hän pitää kovasti esikuvanaan erityisesti ensimmäisen sarjan päähenkilöä kapteeni Ryania. Leonardo usein ottaa mallia sarjojen hahmojen puheista ja yrittää tuoda niitä esiin johtaessaan omia veljiään. Hän on ihastunut Karaihin.
Hahmon äänenä toimii ensimmäisellä kaudella sekä suuren osan toisesta kaudesta Jason Biggs. Muissa toisen kauden jaksoissa hahmon äänenä on Dominic Catrambone. Kolmannesta kaudesta eteenpäin Leonardon äänenä on Seth Green. Suomenkielisenä äänenä Jon-Jon Geitel.
Muissa medioissa > Elokuvat > Teini-ikäiset mutanttininjakilpikonnat

Leonardon ensi esiintyminen elokuvassa tapahtui vuonna 1990 elokuvassa Teini-ikäiset mutanttininjakilpikonnat, jossa hänen äänenään toimi Brian Tochi ja asussa David Forman. Kolmessa ensimmäisessä elokuvissa Leonardo oli usein vaatimaton ja tunteellinen johtaja, jakoi harvoin suoria komentoja. Hän myös vitsaili tavallista enemmän veljestensä kanssa, kuin aiemmissa Turtlesien sarjoissa ja sarjakuvissa. Leonardo kykeni ensimmäisessä elokuvassa ottamaan telepaattisesti yhteyttä mestari Tikkuun, joka oli kidnapattu. Lisäksi hän oli ainoa Turtlesnelikosta, joka onnistui vahingoittamaan vakavasti Silppurin.
Muissa medioissa > Elokuvat > TMNT

Neljännessä elokuvassa TMNT Turtlesit ovat voittaneet Silppurin, mutta veljesten tiet eroavat, kun mestari Tikku lähettää Leonardon Keski-Amerikkaan kehittämään taitojaan tullakseen paremmaksi johtajaksi. Hänen harjoitusjaksonsa kuitenkin pitkittyy Leon epäröidessä kehitystään. April O'Neil onnistuu hieman suostuttelemaan Leonardoa palaamaan takaisin New Yorkiin, joka tulee sopivaan aikaan estämään veljiensä kanssa maaplaneetan uusinta uhkaa. Sitä ennen Leo joutui selvittämään välinsä Raphaelin kanssa. Hahmon äänenä toimi James Arnold Taylor. Suomenkielisessä versiossa hänen äänenään oli jo 2003-luvun animaatiosarjasta tuttu Markus Blom.
Muissa medioissa > Elokuvat > Teenage Mutant Ninja Turtles (2014)

Vuoden 2014 Teenage Mutant Ninja Turtles -elokuvassa Leonardo on ryhmänsä johtaja, vanhin ja varovaisin kilpikonna. Hän käyttää aseinaan kahta katanaa ja muistuttaa asultaan samuraita. Leonardo oli yksi tohtori O'Neilin ja Eric Sacksin koe-eläimistä, kun kaksikko yritti luoda jotain mullistavaa. Tulipalon sattuessa April pelasti kaikki koe-eläimet ja jätti heidät viemäriin, jossa he mutatoituivat ja saivat ihmismäisiä piirteitä. Tikku opetti kaikille ninjitsua ja valitsi lopulta Leonardon veljesten johtohahmoksi, jolla olisi suuri vastuu pitää huoli kaikista. New Yorkin joutuessa Jalkaklaanin rikollisaallon uhriksi ja Silppurin noustua esille katalalla juonellaan, nousivat Turtlet Leonardon johdolla pysäyttämään heidän pahat aikeet. Hahmoa näytteli motion capturena Pete Ploszek ja äänestä vastasi Johnny Knoxville.
Leonardoa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1987–1996, 2014 | Cam Clarke | Turtles – mutanttikilpikonnat Teini-ikäiset mutanttininjakilpikonnat (2012) |  | Teenage Mutant Ninja Turtles: Turtles in Time Teenage Mutant Ninja Turtles |
| 1990 1991 1993 | Brian Tochi |  | Teini-ikäiset mutanttininjakilpikonnat Teinimutanttininjakilpikonnat 2: Mönjän salaisuus Teinimutanttininjakilpikonnat 3 |  |
| 1997–1998 | Michael Dobson | Ninja Turtles: The Next Mutation |  |  |
| 1998 | Tony Oliver | Power Rangers in Space |  |  |
| 2003–2009 | Michael Sinterniklaas | Teini-ikäiset mutanttininjakilpikonnat (2003) | Turtles Forever | Teenage Mutant Ninja Turtles Teenage Mutant Ninja Turtles 2: Battle Nexus Teenage Mutant Ninja Turtles 3: Mutant Nightmare TMNT: Mutant Melee Turtles in Time Re-Shelled TMNT: Smash-Up |
| 2007 | James Arnold Taylor |  | TMNT | TMNT |
| 2009 | Dan Green |  | Turtles Forever |  |
| 2009 | Jason Anthony Griffith |  | Turtles Forever |  |
| 2012–2014 | Jason Biggs | Teini-ikäiset mutanttininjakilpikonnat (2012) |  |  |
| 2013 | Scott Whyte |  |  | Teenage Mutant Ninja Turtles: Out of the Shadows |
| 2013, 2014 | Dominic Catrambone | Teini-ikäiset mutanttininjakilpikonnat (2012) |  | Teenage Mutant Ninja Turtles |
| 2014 | Johnny Knoxville  |  | Teenage Mutant Ninja Turtles |  |
| 2014–2017 | Seth Green | Teini-ikäiset mutanttininjakilpikonnat (2012) |  |  |
| 2016 | Nolan North |  |  | Mutants in Manhattan |
| 2016 | Pete Ploszek |  | Teenage Mutant Ninja Turtles: Out of the Shadows |  |
| 2018 | Corey Krueger |  |  | Injustice 2 |
| 2018–2020 | Ben Schwartz | Teini-ikäisten mutanttininjakilpikonnien nousu |  |  |
| 2019 | Eric Bauza |  | Batman vs. Teenage Mutant Ninja Turtles |  |
Leonardoa näytelleitä > Leonardoa näytelleitä Suomeksi

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1990 | Tom Wentzel | Turtles – mutanttikilpikonnat |  |  |
| 2003–2006 | Samuel Harjanne | Teini-ikäiset mutanttininjakilpikonnat (2003) (kaudet 1-2) |  |  |
| 2007–2009 | Markus Blom | Teini-ikäiset mutanttininjakilpikonnat (2003) (kaudet 3-7) | TMNT |  |
| 2013–? | Jon-Jon Geitel | Teini-ikäiset mutanttininjakilpikonnat (2012) |  |  |
| 2019– | Otto Piispanen | Teini-ikäisten mutanttininjakilpikonnien nousu |  |  |
Cam Clarke ääninäytteli Leonardoa 1980-luvun animaatiosarjassa.
Michael Sinterniklaasin ääninäytteli Leonardoa vuoden 2003 animaatiosarjassa.
Luettelo Kyproksen saarista

Kyproksen tasavaltaan kuuluu pääsaari Kyproksen lisäksi lukuisia pieniä kalliosaaria, kareja ja luotoja, jotka kaikki sijaitsevat pääsaaren rannikon edustalla. Kyproksen saaria ovat:
Agía Thékla (Αγία Θέκλα) (34°58′40.0″N, 33°56′04.8″E), pieni saari Sotíran kylän edustalla lähellä Agía Nápaa.
Ágios Geórgios (Άγιος Γεώργιος) (35°04′29.3″N, 32°20′02.5″E), pieni saari Chrysochoúnlahdessa.
Chamilí (Χαμηλή) (35°05′01.7″N, 32°18′27.8″E), pieni saari Chrysochoúnlahdessa.
Daimoniáris (Δαιμονιάρης) (35°33′25.8″N, 34°10′15.8″E), pieni saari Karpasían niemimaan pohjoisrannikolla lähellä Gialoúsan kylää.
Galoúnia (Γαλούνια) (35°26′52.8″N, 33°57′15.9″E), kolmen pienen saaren ryhmä Karpasían niemimaan pohjoisrannikolla lähellä Kómi Kepírin kylää.
Gerónisos (Γερόνησος) (35°01′01.8″N, 32°17′36.1″E), pieni saari Akámaksen niemimaan rannikolla.
Gerónissos (Γερόνησσος) (34°53′58.4″N, 32°18′41.5″E), pieni saari Drépanon niemen edustalla Kyproksen länsirannikolla pohjoiseen Páfoksesta.
Glykiótissa eli Nísos ton Echidnón (Γλυκιώτισσα, Νήσος των Εχιδνών) (35°20′57.3″N, 33°17′30.1″E), kannaksen kautta pääsaareen yhdistyvä pieni saari Ágios Geórgioksen kylän edustalla länteen Kyrenian kaupungista.
Kanoúdia (Κανούδια) (35°02′15.5″N, 32°16′18.7″E), pieni saari Akámaksen niemimaan rannikolla.
Kíla (Κίλα) (35°30′19.5″N, 34°19′30.1″E), pieni saari Karpasían niemimaan etelärannikolla Galinópornin kylän edustalla.
Kiónos (Κιόνος) (35°01′27.9″N, 32°16′26.7″E), pieni saari Akámaksen niemimaan rannikolla lähellä Kóppoksen saarta.
Kleídes (Κλείδες) (35°42′22.3″N, 34°36′10.3″E), usean pienen saaren ryhmä Karpasían niemimaan kärjen Apóstolos Andréaksen niemen edustalla. Kyproksen itäisin osa. Saarilla on majakka.
Kóppos (Κόππος) (35°01′41.6″N, 32°16′45.2″E), pieni saari Akámaksen niemimaan rannikolla lähellä Kiónoksen saarta.
Kordýlia (Κορδύλια) (35°40′45.4″N, 34°32′01.1″E), kolmen pienen saaren ryhmä Karpasían niemimaan pohjoisrannikolla lähellä Apóstolos Andréaksen niemenkärkeä.
Koutoúlis (Κουτούλης) (35°33′08.2″N, 34°10′16.2″E), pieni saari Karpasían niemimaan pohjoisrannikolla lähellä Gialoúsan kylää.
Kypros (Κύπρος) (34°59′N, 33°10′E), pääsaari.
Lefkónisos (Λευκόνησος) (35°38′51.8″N, 34°25′14.1″E), pieni saari Karpasían niemimaan pohjoisrannikolla lähellä Rizokárpason kylää.
Manítzii (Μανίτζιη) (34°53′15.6″N, 32°19′20.9″E), pieni saari Kyproksen länsirannikolla lähellä Pégeian kylää.
Mazáki (Μαζάκι) (35°06′43.4″N, 32°16′51.9″E), pieni saari Akámaksen niemen kärjen edustalla.
Nissí eli Nissí tou Kalafáti (Νησσί, Νησσί του Καλαφάτη) (34°59′09.2″N, 33°58′04.1″E), pieni saari Agía Nápan rannikolla.
Óxo (Όξω) (35°07′30.5″N, 33°57′14.9″E), pieni saari Famagustan kaupungin sataman edustalla.
Luettelo Gabonin kaupungeista

Gabonin kartta
Libreville, Gabonin pääkaupunki
Port-Gentil
Tämä on luettelo Gabonissa sijaitsevista kaupungeista.
Koulamoutou
Lambaréné
Libreville
Makokou
Masuku
Moanda
Mouila
Oyem
Port-Gentil
Tchibanga
Luettelo Dominican kaupungeista

Dominican kartta
Roseau, Dominican pääkaupunki
Portsmouth
Tämä on luettelo Dominicalla sijaitsevista kaupungeista.
Atkinson
Barroui
Berekua
Castle Bruce
Coulihant
La Plaine
Mahaut
Marigot
Pointe Michel
Portsmouth
Roseau
Saint Joseph
Vieille Case
Wesley
Lisanne de Roever

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Alankomaat
Naisten maahockey
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | Maahockey |  |
|  Hopeaa | Ateena 2004 | Maahockey |  |
| MM-kilpailut  | MM-kilpailut  | MM-kilpailut  |  |
|  Kultaa | Madrid 2006 | Maahockey |  |
|  Hopeaa | Perth 2002 | Maahockey |  |
| EM-kilpailut  | EM-kilpailut  | EM-kilpailut  |  |
|  Kultaa | Dublin 2005 | Maahockey |  |
|  Hopeaa | Manchester 2007 | Maahockey |  |
| Champions Trophy  | Champions Trophy  | Champions Trophy  |  |
|  Kultaa | Rosario 2004 | Maahockey |  |
|  Kultaa | Canberra 2005 | Maahockey |  |
|  Kultaa | Quilmes 2007 | Maahockey |  |
|  Pronssia | Sydney 2003 | Maahockey |  |
|  Pronssia | Mönchengladbach 2008 | Maahockey |  |
Lisanne Freya de Roever (s. 6. kesäkuuta 1979 Amstelveen) on alankomaalainen maahockeypelaaja ja olympiavoittaja, joka pelaa maalivahtina. Hän edustaa SV Kampongia.
Maajoukkuetasolla de Rover on voittanut monia palkintoja. Olympialaisista hän on voittanut kultaa Pekingistä 2008 ja hopeaa Ateenasta 2004. Lisäksi de Roever on voittanut kultaa ja hopeaa sekä MM- että EM-kisoista sekä kolme kultaa ja kaksi pronssia Champions Trophy-kilpailussa.
Luettelo Dominikaanisen tasavallan kaupungeista

Dominikaanisen tasavallan kartta
Tämä on luettelo Dominikaanisessa tasavallassa sijaitsevista kaupungeista.
Azua
Bajos de Haina
Baní
Barahona
Bonao
Cotuí
Higüey
La Romana
La Vega
Mao
Moca
Puerto Plata
San Cristóbal
San Francisco de Macorís
San Juan de la Maguana
San Pedro de Macorís
Santiago
Santo Domingo
Lonely Blue Boy

| Lonely Blue Boy Mikael Anreot |
| --- | --- | --- |

Studioalbumin tiedot
 Julkaistu: 1991
 Formaatti: LP, CD, C-kasetti
 Tuottaja(t): Mikael Anreot
 Tyylilaji: synthpop
 Levy-yhtiö: Sony Music
Mikael Anreotin muut julkaisut
| Every Hour 1989 | Lonely Blue Boy 1991 |   |
Lonely Blue Boy on suomalaisen laulajan Mikael Anreotin studio-albumi vuodelta 1991.
Kappaleet

She's a Lady – 3.45
Only One Woman – 3.11
Lonely Blue Boy – 2.53
Reflections – 2.48
Upside Down – 3.23
Dream a Little Dream of Me – 2.55
He Ain't Heavy He's My Brother – 4.14
Love Child – 2.59
Suspicion – 3.16
My Cherie Amour – 3.02
Only One Woman (Extended Mix) – 3.42
Only One Woman (Soft Mix) – 3.02
She's A Lady (Extended Edit) – 5.33
Logan Shaw

| Logan Shaw |
| --- | --- |

Henkilötiedot
Syntynyt: 5. lokakuuta 1992 (ikä 32) Glace Bay, Nova Scotia, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  192 cm
Paino:  94 kg
Seura
Seura:  Ottawa Senators
Sarja:  NHL
Pelinumero:  20
Pelaajaura
Pääsarjaura:  2012–
Aik. seurat:  San Antonio Rampage (AHL) Cincinnati Cyclones (ECHL) Florida Panthers (NHL) Portland Pirates (AHL) Springfield Thunderbirds (AHL) Anaheim Ducks (NHL) San Diego Gulls (AHL) Montreal Canadiens (NHL) Winnipeg Jets (NHL)
NHL-varaus:  76. varaus, 2011 Florida Panthers
Logan Shaw (s. 5. lokakuuta 1992 Glace Bay, Nova Scotia, Kanada) on kanadalainen jääkiekkoilija, joka edustaa NHL-seura Ottawa Senatorsia. Hän on Florida Panthersin kolmannen kierroksen varaus vuodelta 2011. Pelipaikaltaan hän on oikea laitahyökkääjä.
Ura

Shaw varattiin 12. pelaajana Cape Breton Screaming Eaglesiin vuoden 2008 CHL:n varaustilaisuudessa. Hän liittyi joukkueeseen kaudeksi 2008–2009. Tulokaskaudellaan hän pelasi 49 ottelua, joissa teki viisi maalia sekä kolme syöttöpistettä. Kahdeksassa pudotuspeliottelussa hän jäi pisteittä. Seuraavalla kaudella hän pelasi 67 ottelua tehden 24 tehopistettä ja kaudella 2010–2011 68 ottelua tehoilla 26+20=46.
Kauden 2011–2012 Shaw aloitti Screaming Eaglesissa pelaten 37 ottelua, joissa hän teki tehot 14+12=26. Kesken kauden hänet kaupattiin Québec Rempartsiin, jossa hän ehti pelata 23 runkosarjaottelua. Pudotuspelien 11 ottelussa hän teki kuusi maalia sekä viisi syöttöpistettä.  Kaudella 2012–2013 Shaw toimi Rempartsin varakapteenina pelaamissaan 67 ottelussa. Hän teki niissä tehot 26+42=68. 11 Pudotuspeliottelussa syntyi kahdeksan tehopistettä.
Huhtikuussa 2013 Shaw solmi tulokassopimuksen hänet varanneen Florida Panthersin kanssa. Hän pelasi ensimmäisen ammattilaiskautensa 2013–2014 suurimmaksi osaksi Panthersin AHL-farmiseura San Antonio Rampagessa. 46 AHL-ottelun lisäksi hän pelasi 20 pelin ajan ECHL:ssä Cincinnati Cyclonesin joukkueessa. Pudotuspeleissä hän pelasi Cyclonesissa 24 ottelua tehden viisi maalia sekä yhden syöttöpisteen.
Kauden 2014–2015 Shaw pelasi kokonaisuudessaan Rampagessa, jossa hän pelasi 69 runkosarjaottelua tehden tehot 13+12=25. Kauden 2015–2016 hän aloitti AHL:ssä, josta hänet nostettiin ensimmäistä kertaa NHL-kokoonpanoon lokakuun lopulla. Tulokaskaudellaan Shaw pelasi NHL:ssä 53 runkosarjaottelua, joissa hän teki viisi maalia ja kaksi syöttöpistettä. Lisäksi hän pelasi kolme pudotuspeliottelua.
Harjoitusleirin jälkeen Shaw lähetettiin aloittamaan kautta 2016–2017 Panthersin farmijoukkue Springfield Thunderbirdsissä. Marraskuussa Panthers kauppasi Shawin Anaheim Ducksiin vaihdossa Michael Sgarbossaan.
Luxor (bordelli)

Große Freiheit-katu Sankt Paulissa. Luxor vasemmalla Mehrer-kyltin alla.
Luxor oli Hampurin vanhin bordelli. Luxor perustettiin Sankt Paulin Große Freiheit -kadulle jo vuonna 1948. Luxorin emäntänä toimi sen viimeiset 21 vuotta rouva Waltraud Mehrer. Luxorin kulta-aikaa oli 1970-luku, jolloin talossa työskenteli samanaikaisesti jopa kaksitoista seksialan ammattilaista. Maaliskuussa 2008 rouva Mehrer ilmoitti sulkevansa pitkään toiminneen ilotalonsa bisneksen kannattamattomuuden vuoksi.
Kamp-Lintfort

| Kamp-Lintfort |
| --- | --- |

 Vaakuna
 fiKamp-Lintfort 
 51°30′00″N, 6°31′59″E 
Valtio:  Saksa
Osavaltio:  Nordrhein-Westfalen
Piirikunta:  Wesel
Kokonaispinta-ala:  63,14 km2
Korkeus merenpinnasta:  33 m
Väkiluku 2022:  38 665 
 www.kamp-lintfort.de 
Kamp-Lintfortin sijainti Weselin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Kamp-Lintfort on kaupunki Nordrhein-Westfalenin osavaltiossa Saksan länsiosassa. Kampin luostarin ympärille kasvanut Kamp-Lintfort oli 1900-luvulla kaivoskaupunki. 2000-luvulla palveluelinkeinot ovat vallanneet alaa.
Maantiede

Kamp-Lintfort sijaitsee Ala-Reinin tasangolla Nordrhein-Westfalenin länsiosassa noin 67 kilometriä Kölnistä pohjoisluoteeseen ja noin 35 kilometriä Düsseldorfista samaan ilmansuuntaan.
Historia

Varhaisin Kamp-Lintfortiin viittaava kirjallinen maininta on vuodelta 856. Satoja vuosia myöhemmin, eli 1123, alueelle perustettiin Kampin sisterssiläisluostari, josta kehkeytyi alueellinen taiteen ja kulttuurin keskus. Luostari lakkautettiin elokuussa 1802 ranskalaismiehityksen myötä. Miehityksen jälkeen vuonna 1815 Kamp ja koko Ala-Reinin alue liittyi Preussiin.
Paikallinen kivihiiliteollisuus aloitettiin 1900-luvun alussa. Keskelle tasamaata, "mitten im platten Land", kasvoi lyhyessä ajassa kaupunkimainen asutuskeskus liiketaloineen, kirkkoineen, katuineen ja aukioineen. Kaivosalueen itäpuolelle rakennettiin taloja työläisille, länsipuolelle puolestaan toimihenkilöille. Vallitseva tuulensuunta kuljetti kaivoksen saasteet itään. Kamp-Lintfort koostui 1900-luvun alussa kuudesta itsenäisestä kunnasta, joiden yhteenlaskettu väkiluku kuusinkertaistui vuodesta 1906 vuoteen 1930, jolloin se oli noin 22 000. Nykyinen Kamp-Lintfort muodostettiin huhtikuussa 1934 liittämällä kunnat toisiinsa. Kunta sai kaupungin aseman 7. tammikuuta 1950. Vuosisadan jälkipuoliskolla kivihiiliteollisuuden työllistävä vaikutus väheni.
Kamp-Lintfortin historiallista arkkitehtuuria edustaa Kampin luostari. Teollista historiaa edustaa Zechenpark, joka on ainoa teollinen muistomerkki Reinin länsipuolella.
Talous ja liikenne

Kamp-Lintfortin talous perustuu pieniin ja keskisuuriin vähittäis- ja tukkukaupan yrityksiin. Kaivostoimintaa ei enää harjoiteta. Lähin moottoritie on kaupungin itärajaa viistävä BAB 57, joka risteää moottoritie BAB 42:n kanssa, joka muuttuu maantieksi 528, joka syöttää liikennettä kaupungin katuverkkoon. Pohjoisempana kulkee maantie 510.
Aiheesta muualla

Kamp-Lintfort, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Kamp-Lintfort
Käännös suomeksi
Leslie West

Leslie West vuonna 2008.
Leslie Weinstein (West) (22. lokakuuta 1945 New York, Yhdysvallat – 23. joulukuuta 2020) oli yhdysvaltalainen rock- ja blueskitaristi, -laulaja ja -lauluntekijä. Parhaiten hänet tunnettiin Mountain-yhtyeestä.
West aloitti uransa 1960-luvulla The Vagrants -yhtyeessä. Yhtyettä tuottanut Felix Pappalardi piti Westin kitaroinnista. Tämä johti ensin Westin sooloalbumin tekoon ja sen jälkeen Mountain-yhtyeen perustamiseen. Mountainin ohella West on tehnyt lukuisia studiosessioita muiden artistien levyillä sekä julkaissut sooloalbumeja. Hänet valittiin Long Island Music Hall of Fameen vuonna 2006.
West kuoli 23. joulukuuta 2020 saatuaan sydänkohtauksen muutamaa päivää aiemmin.
Sooloalbumit

1969 Mountain
1975 The Great Fatsby
1976 The Leslie West Band
1988 Theme
1989 Alligator
1993 Live
1994 Dodgin' the Dirt
1999 As Phat as It Gets
2003 Blues to Die For
2005 Guitarded
2005 Got Blooze
2006 Blue Me
Kemotrofi

Kemotrofit ovat eliöitä, jotka saavat energiansa hapetusreaktiossa ympäristönsä elektronien luovuttajilta. Nämä molekyylit voivat olla orgaanisia (kemo-organotrofit) tai epäorgaanisia (kemolitotrofit). Kemotrofin päämäärä on erilainen kuin fototrofin, joka hyödyntää auringon energiaa. Kemotrofit voivat olla joko autotrofeja tai heterotrofeja. Kemotrofeja löytyy yleensä merten pohjista, missä auringon valo ei tavoita niitä, koska ne eivät ole riippuvaisia auringon valosta. Meren pohjalla on usein vedenalaisia tulivuoria, jotka korvaavat auringon lämmön.
Historia

Alun perin termi tarkoitti erilaista merkitystä, se otettiin nykyiseen käytäntöön Lwoffin ja yhteistyökumppaneiden toimesta (1946).
Kemoautotrofi

Kemoautotrofit (tai kemotrofinen autotrofi) (kreikan kemo = kemiallinen, auto = itse, trofia = ravinto), sen lisäksi, että saavat energiaa kemiallisista reaktioista, synteyttävät kaikki tarvittavat orgaaniset yhdisteet hiilidioksidista. Kemoautotrofit käyttävät epäorgaanisia energian lähteitä, kuten rikkivetyä, elementillistä rikkiä, rautaioneja sekä myös molekyylimuotoista vetyä ja ammoniakkia. Suurin osa niistä on bakteereja ja arkeoneja, jotka elävät elinkelpoisissa ympäristöissä, kuten syvän meren venttiileissä ja ovat ensisijaisia tuottajia sellaisissa ekosysteemeissä. Kemoautotrofit kuuluvat yleensä muutamaan ryhmään: metanogeenit, halofiilit, rikin hapettajat ja pelkistäjät, typen hyödyntäjät anaerobisen ammoniumtypen hapettajat ja korkeassa lämpötilassa ja happamassa ympäristössä viihtyvät eliöt. Esimerkiksi yksi näistä yksisoluisista eliöistä on Sulfobodus. Kemolitotrofien lisääntyminen voi olla erittäin nopeaa, kuten Thiomicrospira crunogena, jonka tuplaantumisaika on noin tunti.
Termin kemosynteesi otti vuonna 1897 käyttöön saksalainen kasvitieteilijä Wilhelm Pfeffer. Hän tarkoitti termillä energian tuottamista epäorgaanisia aineita hapettamalla, yhdistettynä autotrofeihin - joita nykyisin kutsutaan nimellä kemolitoautotrofi. Myöhemmin termiin ovat sisältyneet myös kemo-organotrofit, jolloin kemosynteesi voidaan nähdä synonyyminä kemoautotrofille.
Kemoheterotrofi

Kemoheterotrofit (tai kemotrofiset heterotrofit) (kreikan kemo = kemiallinen, hetero = toinen, trofia = ravinto) eivät voi muuntaa hiiltä muodostamaan niiden omia orgaanisia yhdisteitä. Kemoheterotrofit voivat olla kemolitoheterotrofeja, jotka hyödyntävät epäorgaanisia energian lähteitä, kuten rikkiä, tai kemo-organoheterotrofeja, jotka hyödyntävät orgaanisia energian lähteitä, kuten hiilihydraatteja, rasvoja ja proteiineja.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chemotroph
Käännös suomeksi